Լյուբոմիր Իվանովիչի հուշարձան-կիսանդրին Մլադոնևիցեում (Spomenik Ljubomiru Ivanoviću Gedži u Mladenovcu)

**Լյուբոմիր «Լյուբա» Իվանովիչ** (սերբերեն՝ Љубомир Ивановић․ փետրվարի 24, 1882(1882-02-24), Բելգրադ, Սերբիայի իշխանություն - նոյեմբերի 23, 1945(1945-11-23), Բելգրադ, Հարավսլավիայի Թագավորություն), 20-րդ դարի սերբ նկարիչ, սերբական թագավորական ակադեմիայի անդամ։ Համարվում է սերբ առաջին իմպրեսիոնիստներից մեկը։ Բարձր են գնահատվում հատկապես նրա գրաֆիկական աշխատանքները։ Սերբիայում ու նրա սահմաններից դուրս լայն ճանաչման է արժանացել որպես տպավորիչ մատիտանկարների հեղինակ։

Կենսագրություն
--------------

Սովորել է Կիրիլ Կուտլիկի նկարչական դպրոցում, ապա Բետա և Ռիստո Վուկանովիչների դեկորատիվ-կիրառական արվեստների դպրոցում (Բելգրադ, 1899-1905 թթ.)։ Իր աշխատանքներն առաջին անգամ ներկայացրել է 1904 թվականին, հարավսլավական նկարիչների առաջին ցուցահանդեսում։

1905 թվականին մեկնել է Մյունխեն, ընդունվել Անտոն Աժբեի նկարչական մասնավոր դպրոցը, միաժամանակ սովորել տեղի գեղարվեստի ակադեմիայի Kunstgewerbeschule-ում (1905-1909 թթ.)։ Ուսումնառությունն ավարտելով՝ վերադարձել է հայրենիք, աշխատանքի անցել Բելգրադի գիմնազիայում որպես նկարչության ուսուցիչ։

Առաջին համաշխարհային պատերազմի տարիներին եղել է զինվորական հոսպիտալի բուժակ։ Այդ շրջանի նրա լավագույն աշխատանքներից են «Փախուստը» և «Ընկած զինվորը» գծանկարները (1915 թ․)։

Պատերազմից հետո նկարչություն է դասավանդել Բելգրադի արվեստների ու արհեստների դպրոցում՝ պրոֆեսորի կոչումով։ Եղել է Բելգրադում նկարիչների ընկերակցության հիմնադիրներից մեկը (1919 թ․), անդամագրվել է նաև 
«Lada» գեղարվեստական ընկերակցությանը։ 1922 թվականին դարձել է սերբական թագավորական ակադեմիայի (հետագայում՝ գիտությունների և արվեստների սերբական ակադեմիա) անդամ։

1940-1945 թվականներին գրաֆիկայի և գրավյուրայի հաստիքային պրոֆեսոր էր Բելգրադի գեղարվեստի ակադեմիայում։ Իր ողջ կյանքի ընթացքում Լյուբոմիր Իվանովիչն ստեղծել է դեկորատիվ-կիրառական արվեստի նմուշների հարուստ հավաքածու, որը ներկայումս գտնվում է Բելգրադի կիրառական արվեստների թանգարանում։

Նկարչի գործերը պահպանվում ու ցուցադրվում են Սերբիայի մի շարք գեղարվեստական թանգարաններում ու պատկերասրահներում։ Դրանց մի մասն էլ գտնվում է Միլան Յովանովիչ Ստոիմիրովիչի մասնավոր հավաքածուում, ով իր հավաքածուի զգալի մասը կտակել է Սմեդերևոյի թանգարանին։։

Պատկերասրահ
-----------

* Կինը ինտրրերոմ, 1916 թ.Կինը ինտրրերոմ, 1916 թ.
* Սոկո Բանյա, 1930 թ.Սոկո Բանյա, 1930 թ.
* Գլխարկով կինըԳլխարկով կինը
* Լյուբոստինիեի պորտալը (Ljubostinje), նախագիծԼյուբոստինիեի պորտալը (Ljubostinje), նախագիծ
* Ճերմակ եկեղեցին, 1937Ճերմակ եկեղեցին, 1937
* Գլուխ, 1920-1922Գլուխ, 1920-1922
* Երիտասարդի դիմանկար, 1940 г.Երիտասարդի դիմանկար, 1940 г.
* Հարավսերբական պատկեր, 1936 г.Հարավսերբական պատկեր, 1936 г.
* Երեք ֆիգուրԵրեք ֆիգուր
* Ծառ-գրաֆիկաԾառ-գրաֆիկա
* Հին տներ, գծապատկեր, 1938 թ.Հին տներ, գծապատկեր, 1938 թ.
* Վանական եկեղեցու ինտերիեր, գծապատկեր, 1938 թ.Վանական եկեղեցու ինտերիեր, գծապատկեր, 1938 թ.
* Կրատովյան մոտիվ, 1939 թ.Կրատովյան մոտիվ, 1939 թ.
* Տեսարան Բիտոլայից (Տեկե), 1927 թ.Տեսարան Բիտոլայից (Տեկե), 1927 թ.
* Օհրիդյան մոտիվ, 1927 թ.Օհրիդյան մոտիվ, 1927 թ.

Տես նաև
-------

* Միխայլո Միլովանովիչ
* Անտոն Աժբե

Ծանոթագրություններ
------------------

1. 1 2 3 4
2. 1 2 3 4 5  Գերմանիայի ազգային գրադարանի կատալոգ (գերմ.)
3. 1 2 3  Любомир Иванович - Ljubomir Ivanović
4. ↑  Muzej--Beograd Narodni (1970)։ «National Museum Beograd: Guidebook»
5. 1 2 3 4  Выставка рисунков и гравюр Любомира Ивановича в Сане
6. 1 2  «Ljubomir Ivanovic Drawings and Prints»։ *www.mgb.org.rs*։ Արխիվացված է օրիգինալից 3 September 2011-ին։ Վերցված է 12 January 2022  `|url-status=` պարամետրը գոյություն չունի (օգնություն)
7. 1 2  Любомир Иванович - Ljubomir Ivanović
8. ↑  Roshwald Aviel, Stites Richard (2002-02-14)։ *European Culture in the Great War: The Arts, Entertainment and Propaganda, 1914-1918*։ ISBN 9780521013246
9. ↑  *The Legacy of Milan Jovanovic Stojimirovic in the Art Department of the Museum in Smederevo*

Արտաքին հղումներ
----------------

* Выставка рисунков и гравюр Любомира Ивановича в Сане
* Mgb.org.rs
* Arte.rs

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1017832560 · ISNI: 0000000019465001 · LCCN: n00033163 · NKC: jx20120815002 · NUKAT: n2013196491 · VIAF: 52917294 · WorldCat VIAF: 52917294 |

 |

 |